**Veteranlandsholdet**

Igen i år vil der blive afviklet en officiel landskamp mod Sverige – det vil ske med et 6 mands hold på Falsterbo d. 15.-16. september. Der er fastsat følgende kriterier for udtagelsen af holdet:

*Holdet består af 6 spillere og Michael C Flindt er kaptajn.*

*Spillerne udtages d. 21. august (efter DGU Senior Tour 3 i Aarhus) på følgende måde:*

* *Danmarksmesteren til DM for Veteraner.*
* *De 4 bedst placerede amatørspillere på* [*Club Car Veteran Rangliste Herrer 2023*](https://www.golfbox.dk/livescoring/tour/?language=1030#/orderofmerit/183247)
* *Wildcard(s) der udtages af kaptajnen og DGU’s eliteansvarlige i fællesskab.*

*For at blive udtaget som danmarksmester kræver det en samlet placering i top 10 på Club Car Veteran Rangliste Herrer 2023.*

*For at have en rangering på Club Car Veteran Rangliste Herrer 2023 på udtagelsestidspunktet kræver det minimum 6 registrerede runder.*

*NB: Såfremt danmarksmesteren er blandt de 4 bedst placerede på ranglisten, går pladsen ikke automatisk videre til næste i rækken, og der udtages en ekstra spiller via wildcard. Det samme gør sig gældende ved afbud fra mesteren eller de 4 bedst placerede.*

*DGU stiller en mindre tøjpakke, samt staff bags fra Titleist, til låns i de to dage og der vil være tilskud til kost og broafgift.*